એટલે જ ત્રિફળા ગુગળના જાણીતા પ્રયોગમાં સુંઠ અને એના ઉકાળાની ભાવનાનો પ્રયોગ કરી શકાય. જ્યારે પણ આવું ત્રિફળા ગુગળનો ઉપયોગ કરવામાં આવે ત્યારે બહેનો કદી ફરિયાદ કરતી નથી કે તેમને મેદ વધે છે. સામાન્ય રીતે રોજ સવારે અડધી ચમચી સુંઠ, શુદ્ધ ઘી એક ચમચી તથા શુદ્ધ ગોળ મેળવીને લેવા. ઘીને સહેજ ગરમ કરવું એમાં ગોળને ઓગાળવો પછી તેમાં સુંઠનો પાવડર નાખી હળવે તાપે હલાવવો. એ સોપારી જેવું થાય ત્યારે નયણે કોઠે ખાઈ લેવું. એનાથી ખાંસી, ઠસકો, સોજો મટી જાય છે. આજે પણ ઘણા વરિષ્ઠ નાગરિકો સવારે સુંઠ, જેઠીમધ અને પીપળમૂળનું સેવન કરે છે.